Jozef Trubíni

Jozef Trubíni (* 11. máj 1945, Vráble) je slovenský učiteľ, spisovateľ, ilustrátor kníh a regionálny historik. Mapuje históriu stredného Požitavia.

Pôvod rodu Trubini 
Staroveký taliansky šľachtický rod Trubini pochádza z oblasti mesta Piacenza. Rodu Trubini bol 13. apríla 1706 španielskym kráľom a milánskym vojvodom Filipom V. udelený erb – tri zlaté rubínové prstene na modrom štíte. Pietro Giacomo Trubini dostal titul grófa a léno mestečka Colico. Rod Trubini patril k Patricijom-šľachticom kvôli verným službám poskytovaných slávnemu talianskemu rodu Farnese. V 17. storočí sa rod objavuje v Uhorsku, konkrétne v meste Vráble.

Životopis 
Jedenásťročnú strednú školu vychodil vo Vrábľoch. V rokoch 1964 - 1968 absolvoval štúdium na Pedagogickej fakulte v Nitre, kombinácia matematika - výtvarná výchova. V roku 1980 získal titul doktora pedagogiky. Pôsobil ako učiteľ v obciach Lúčnica nad Žitavou a Tesárske Mlyňany a v meste Vráble. Bol riaditeľom základných škôl vo Vrábľoch a v Zlatých Moravciach.

Kreslí karikatúry, ilustruje svoje vlastné knihy a je autorom niekoľkých maľovaniek pre deti. V roku 1998 zostavil prvú knihu o Požitaví pod názvom Požitavské povesti (Vydavateľstvo MS Martin) spolu so spisovateľom Doc. Jozefom Melicherom. V knihe zmapovali päťdesiattri povesťových príbehov z povodia rieky Žitava. V roku 2006 účinkoval v dokumentárnom filme Mlyny na Slovensku, ktorý natáčala Slovenská televízia. O dva roky neskôr účinkoval v dokumentárnom filme (ne)celebrity, ktorý tak isto natočila Slovenská televízia.

V roku 2004 spolu so svojim synom Ľubošom vydali knihu Osudy vrábeľských židov (SNM Bratislava), ktorá sa dostala do 27. krajín sveta a v múzeu Yad Vashem v Jeruzaleme bola označená za najkrajšiu regionálnu knihu zo Slovenska. Zbieraniu ľudových povestí a nárečia sa Trubíni venuje intenzívne viac ako 20 rokov. A tak v roku 2011 vyšla vo Fontise kniha Nárečový slovník stredného Požitavia (Fontis, Vráble), v ktorej Trubíni zaznamenal takmer 4000 slovíčok a výrazov zo stredného Požitavia.

Trubíni sa okrem zbieraniu ľudových povestí venoval viac ako 10 rokov príprave vydania knihy o vodných mlynoch na Požitaví. A tak v roku 2016 mu vyšla vo Fontise veľká reprezentatívna publikácia História požitavských mlynov s podtitulom Vandrovka po vodných mlynoch na Žitave a jej prítokoch. V publikácii Trubíni zmapoval 100 kilometrový úsek rieky Žitava a jej prítokov.

Jozef Trubíni spolupracuje na knihách so špičkovými slovenskými grafickými dizajnérmi ako napríklad: Igor Štrbík, Jakub Dvořák či Jana Gavalda Bellanová.

Pôsobenie na základných školách 
 1968-1983 - ZŠ Lúčnica nad Žitavou
 1983-1992 - 1. ZŠ Vráble
 1992-1999 - ZŠ sv. Vojtecha Vráble
 1999-2008 - ZŠ sv. Don Bosca Zlaté Moravce
 2008-2011 - ZŠ Š. Moyzesa Tesárske Mlyňany

Tvorba 
Je autorom a spoluautorom 15. monografií a knižných publikácii. Je autorom prvej monografie o meste Vráble. Všetky svoje publikácie si zároveň aj sám ilustruje.

Monografie 
 TRUBÍNI, Jozef: Veľké Chyndice. Vydal Obecný úrad Veľké Chyndice, 2018.
 TRUBÍNI, Jozef: História požitavských mlynov. Vydalo FONTIS - občianske združenie, Vráble, 2016.
 POLÁK, Miroslav, - TRUBÍNI, Jozef.: Žitava. Tlačiareň Merkus, Dolný Ohaj, 2016.
 BÁTORA, Jozef, - DUKES, Jozef, - TRUBÍNI, Jozef a kol.: Vráble príspevky k histórii mesta. Vydalo Mesto Vráble, 2016
 DUKES, Jozef,  - TRUBÍNI, Jozef.: Vráble na /starých/ pohľadniciach. Vydalo FONTIS - občianske združenie, Vráble, 2011
 TRUBÍNI, Jozef, - PAVELKA, Dobroslav.: História pošty vo Vrábľoch. Vydalo FONTIS - občianske združenie, Vráble, 2011
 TRUBÍNI, Jozef.: Nárečový slovník stredného Požitavia. Vydalo FONTIS - občianske združenie, Vráble, 2011
 TRUBÍNI, Jozef, - TRUBÍNI, Ľuboš.: Matej Buček - farár vo Vrábľoch, Vydalo FONTIS - občianske združenie, Vráble, 2007
 TRUBÍNI, Jozef, - TRUBÍNI, Ľuboš.: Nová Ves nad Žitavou, Vydala obec Nová Ves nad Žitavou, 2005
 TRUBÍNI, Jozef, - TRUBÍNI, Ľuboš.: Osudy vrábelských židov. Vydavateľstvo Slovenské národné múzeum Bratislava, 2004
 TRUBÍNI, Jozef, - MARKO, Mikuláš.: Vráble na prelome tisícročí. Vydavateľstvo LiečReh Gúth Bratislava, 2001
 MELICHER, Jozef., - TRUBÍNI, Jozef.: Požitavské povesti. Vydavateľstvo Matice slovenskej Martin, 1998
 TRUBÍNI, Jozef.: Vráble. Vydavateľstvo Turista Piešťany, 1994
 TRUBÍNI, Jozef.: Vráble - kultúrne a historické pamiatky. Mesto Vráble, 1993
 TRUBÍNI, Jozef, - CHRENKO, Juraj, - ZRUBEC, Severín.: Lúčnica nad Žitavou, Vydala obec Lúčnica nad Žitavou, 1993

Ilustrácie v publikáciách/brožúrach/maľovankach 
 POLÁK, Imrich: Jasavé slová - Básne. Obec Jasová 2014. (autor ilustrácii a zostavovateľ zbierky básni Jozef Trubíni)
 Maľovanka Šťastné a veselé, 2013. Galéria MLYNY Nitra. (autor ilustrácii Jozef Trubíni)
 VALACH, Ondrej: Tomáš G. Masaryk na Požitaví. Vydalo FONTIS - občianske združenie, Vráble, 2012 (autor ilustrácii Jozef Trubíni)
 Maľovanka Čistotníček, 2012. Fontis - občianske združenie. (autor ilustrácii Jozef Trubíni)
 Maľovanka Požitavské povesti. 2011.  Fontis - občianske združenie. (autor ilustrácii Jozef Trubíni)

Ocenenia 
 2015 - "Čestné uznanie" – cena udelená Ústredným zväzom židovských náboženských obci v Slovenskej republike za dlhoročný prínos v oblasti uchovania kultúrneho dedičstva židovskej komunity
 2015 - "Čestné uznanie" - Novomestský osteň - XVIII. ročník bienále kresleného humoru a satiry
 2015 - "Cena mesta Vráble" - za propagáciu mesta Vráble a jeho reprezentáciu na Slovensku i v zahraničí
 2013 - „Kehila - Haver“ -  cena udelená Židovskou náboženskou obcou v Komárne za dlhoročnú obetavú prácu pre židovské komunity v regióne, konkrétne za knihu Osudy vrábeľských židov
 2001 - „Verejné uznanie mesta Vráble“ - za dlhoročný prínos v oblasti kultúry pre mesto Vráble
 1995 - „Cena mesta Vráble“ - za vydanie prvej monografie o meste Vráble
 1994 - "Cena Mariána Vaneka" v Mestskom múzeu Bratislava - za karikatúru o zvláštnosti médii

Referencie

Externé odkazy 

 Jozef Trubíni: Rodáci sa tešia na novú knihu (ZITAVA.SK)
 Jozef Trubíni v Slovenskom rozhlase (www.rozhlas.sk)
 Vyjde kniha o vrábelských židoch (SME)

Slovenskí historici
Slovenskí pedagógovia
Slovenskí spisovatelia
Slovenskí ilustrátori
Osobnosti z Vrábeľ